**VABILO ŠTUDENTOM**

**za sodelovanje v projektni nalogi »Študentski izzivi Univerze v Mariboru (ŠI:UM)«**

Spoštovani študenti/študentke,

v okviru Razvojnih ciljev znanstveno-raziskovalne dejavnosti Univerze v Mariboru 2023 – 2027 (RSF ZRD UM 2023 –2027 in razvojnega cilja 3 (RC-3): Spodbujanje vključevanja študentov vseh stopenj v znanstveno-raziskovalno delo, ukrepa 3.1: Razvoj inovativnih oblik vključevanja študentov v znanstveno-raziskovalno delo ter njihova izvedba, bo Fakulteta za logistiko izvajala naslednji projekt:

**Naslov projektne naloge**: Uporaba umetne intelligence v logističnih procesih podjetja

**pedagoški mentor iz FL UM**: prof. dr. Borut Jereb

**Trajanje projekta**: 1. 10. 2025 – 31. 12. 2025

**Utemeljitev projektne naloge ŠI:UM:**

Študenti bodo v okviru projekta sodelovali s podjetjem, ki že več let deluje na področju kibernetske varnosti in uporabe umetne inteligence v poslovnih okoljih. Projekt bo osredotočen na preučevanje možnosti uporabe umetne inteligence za podporo logističnim procesom. Cilj je za izbrane procese oziroma aktivnosti ugotoviti smiselnost in uporabno vrednost implementacije umetne inteligence z namenom izboljšanja njihove učinkovitosti. Projektni izziv vključuje analizo obstoječega stanja izbranega logističnega procesa in izdelavo posnetka procesa na podlagi procesnega pristopa. Na tej osnovi bodo študenti oblikovali predloge za optimizacijo procesa, pri čemer bodo upoštevali možnosti za vključitev modelov umetne inteligence, kjer je to ustrezno. V okviru naloge bodo razvili prototip rešitve. Prototip predstavlja osnovo za nadaljnjo nadgradnjo oziroma dejansko avtomatizacijo procesa, kar pa presega okvir študentskega projekta. Za potrebe analize bodo primerjali trenutno izvajanje procesa z optimizirano različico in pri tem izpostavili ključne razlike ter prednosti, ki jih prinaša uporaba umetne inteligence. Študenti bodo na ta način pridobili dragocen vpogled v delovanje realnega podjetja iz lokalnega/regionalnega okolja, obenem pa bodo imeli priložnost uporabiti in nadgraditi svoje znanje na področju digitalizacije poslovanja in umetne inteligence pri reševanju konkretnega praktičnega izziva.

Določilo razpisa, v okviru katerega se bodo izvajali projekti, pravi, da morajo biti sodelujoči študenti/študentke v času izvajanja projekta vpisani v javno veljaven študijski program v Republiki Sloveniji ter ne smejo biti v delovnem razmerju, samozaposleni, prijavljeni na Zavodu RS za zaposlovanje v evidenci brezposelnih oseb ali samostojni podjetniki.

Predvidena denarna spodbuda študentu/študentki: **11,57 EUR bruto bruto/uro.**

Izpolnjeno prijavnico, v katero vpišite naziv projekta, vse zahtevane podatke ter motivacijsko pismo, v katerem opišete svoje dosedanje delo, kompetence ter razlog, zakaj se prijavljate za sodelovanje na projektu, pošljite po mailu z zadevo »Javni razpis Študentski izzivi Univerze v Mariboru« na naslov: mateja.forte@um.si do vključno petka, 15. 8. 2025 do 16:00 ure.

Za sodelovanje pri izvedbi projekta so iz Fakultete za logistiko predvideni naslednji študentje:

-dva študenta VS programa Gospodarska in tehniška logistika

-dva študenta UNI programa Logistika sistemov

-dva študenta MAG programa Logistika sistemov

**PRIJAVA ZA SODELOVANJE V PROJEKTU ŠTUDENTSKI IZZIVI UNIVERZE V MARIBORU 2025**

**Uporaba umetne intelligence v logističnih procesih podjetja**

**mentor: prof. dr. Borut Jereb**

|  |  |
| --- | --- |
| **Matična fakulteta** |  |
| **Ime in priimek študenta** |  |
| **Domači naslov, pošta in poštna številka** |  |
| **EMŠO** |  |
| **Davčna številka** |  |
| **Vpisna številka**  |  |
| **Elektronska pošta** |  |
| **Telefon** |  |
| **Študijski program, smer in stopnja študija** |  |
| **Letnik** |  |

**Motivacijsko pismo:**